**NACIONALINIO MIŠKŲ SUSITARIMO GAIRIŲ TIKSLINIMO DARBO GRUPĖS SUSITIKIMO
APIBENDRINIMAS**

2021 m. gegužės 17 d.

**Susitikimo laikas ir vieta:** 2021 m. gegužės 17 d., 15.00-16.30 val., Zoom platformoje.

**Susitikimo dalyviai**: *D. Augutis*, aplinkos viceministras, *I. Blaževičė*, VšĮ „Domus solis“ projektų vadovė, *N. Kupstaitis*, Aplinkos ministerijos Miškų politikos grupės vadovas, *R. Lapinskas*, Žaliosios politikos instituto direktorius, *D. Lukminė*, LAMMC Miškų instituto darbuotoja (mokslininkė), *L. Paškevičiūtė*, Aplinkosaugos koalicijos pirmininkė, *M. Peldavičiūtė*, Asociacijos „Gyvo žalio“ vadovė, *A. Urbis*, Vakarų Lietuvos medienos perdirbėjų ir eksportuotojų asociacijos valdybos pirmininkas, L. Šleinotaitė-Kalėdė, UAB „Ekokonsultacijos“ direktorė, *A. Valainė*, Aplinkos ministerijos Miškų politikos grupės vyr. specialistė, *S. Kadziauskas*, Aplinkos ministerijos Miškų politikos grupės vyr. specialistas.

**Darbotvarkė:**

1. Nusistatyti kaip bus dirbama NMS gairių tikslinimo grupėje.

Susitikimo metu vyko diskusija kaip ir kokia apimtimi turėtų vykti gairių tikslinimo grupės darbai, kaip gairės bus koreguojamos ir kas priims sprendimus dėl siūlomų pakeitimų jose. Buvo siūloma nusistatyti aiškius principus gairėse, kaip toliau turėtų būti vykdomas procesas.

R. Lapinskas pasiūlė teikti pastabas raštu gairėms ir sekančiame darbo grupės susitikime jas įvertinti, kad būtų galima darbo rezultatus pristatyti Koordinacinei grupei (toliau – KG).

Buvo keliamas klausimas ar gairių tikslinimo darbo grupė veiktų tik gairių tikslinimui ar būtų išlaikyta viso NMS proceso metu.

Susitikimo metu nariai buvo suskirstyti į 3 mažesnes grupes, kurios svarstė šiuos klausimus:

1. Kokia gairių rengimo eiga?
2. Kokie NMS proceso sprendimai priimami gairių rengimo grupėje?
3. Koks gairių rengimo grupės santykis su KG?

Po pasitarimų mažesnėse grupėse buvo pateiktos išvados, kad:

Pagrindinis šios grupės tikslas darbas su gairėmis; grupė atskaitinga KG (galima KG pasiūlyti atkreipti dėmesį į tam tikrus dalykus); buvo pateiktas pasiūlymas darbus organizuotis dalimis, bet ne iš karto dirbti visa gairių apimtimi; sprendimai priimami konsensuso būdu, tačiau neradus bendro sutarimo siūlymai teikiami KG; šiuo metu paruoštas gaires galima naudoti kaip bazę, tačiau jas reikia struktūrizuoti; buvo siūloma pilnai paruoštas gaires teikti KG, tačiau KG iškėlus poreikį jas tikslinti, gairės gražinamos tikslinimo grupei; gairių tikslinimo grupė formuoja pozicijas dėl gairių ir teikia jas KG, kuri priima sprendimą.

D. Lukminė atkreipė dėmesį, kad gairės turėtų “eiti” pirmiau negu pats procesas.

*Susitarta:*

1. Penktadienį (05-21) susitikti ir aptarti pateiktus pasiūlymus gairių tikslinimui.

2. Pasiūlyti KG balsuoti dėl darbo grupės išlaikymo viso proceso metu gairių tikslinimui.